Чувашскі дзяржаўны тэатр оперы і балета

Чувашскі дзяржаўны тэатр оперы і балета або Волга Опера — тэатр, створаны на аснове Чувашскага дзяржаўнага музычнага тэатра.

 Гісторыя 
Тэатр адкрыўся ў 1960 годзе чувашскай операй «Шывармань» («Вадзяны млын») Ф. Васільева. Калектыў ўзначаліў Барыс Сямёнавіч Маркаў. Першапачаткова спектаклі іграліся на сцэне Чувашскага музычна-драматычнага тэатру. У 1967 годзе ажыццёўлена этапная пастаноўка оперы «Нарспі» Г. Хірбю, адзначаная Дзяржаўнай прэміяй ЧАССР імя К. Іванова, паказаны першы балетны спектакль — «Жызэль» А. Адана. У 1969 музычная трупа была выдзелена ў самастойны Чувашскі музычны тэатр, ператвораны ў 1993 у Чувашскі дзяржаўны тэатр оперы і балетуЧувашскі дзяржаўны тэатр оперы і балета. На працягу ўсёй сваёй гісторыі трупа тэатру асвойвала творы айчыннай і замежнай класікі.

Услед за «Яўгенам Анегіным» былі пастаўлены оперы «Алека» С. Рахманінава і «Паяцы» Р. Леонкавала, «Севільскі цырульнік» Дж. Расіні і «Мадам Батэрфляй» Дж. Пучыні, «Рыгалета» і «Травіята», «Трубадур», «Баль-маскарад» Дж. Вердзі, «Пікавая дама», «Іаланта» П. Чайкоўскага, «Барыс Гадуноў» М. Мусаргскага, «Князь Ігар» А. Барадзіна і іншыя.

28 чэрвеня 1970 г. нарадзіўся першы нацыянальны чувашскі балет — адбылася прэм’ера балета «Сарпіге» Ф.Васільева. Праз пяць гадоў на сцэне тэатра быў пакінуты іншы балет Ф. Васільева — «Арзюры». У далейшым нацыянальны харэаграфічны рэпертуар папаўняўся балетамі «Цудоўная вышывальшчыца» Хадзяшчага ў пастаноўцы А. Андрэева, «Угаслу» А. Лоцавай ў пастаноўцы Бударына, балетам для дзяцей «Пюрнеске» Галкіна ў пастаноўцы В. Бударына.

У 2007 годзе на грант Прэзідэнта Чувашскай Рэспублікі ажыццёўлена пастаноўка нацыянальнага балета «Святло вячэрняй зары» А. Лоцавай. Рэпертуарнай асновай працы балетнай трупы тэатра быў і застаецца класічны рэпертуар. Асаблівую ролю ва ўмацаванні творчых кантактаў Чувашскага дзяржаўнага тэатра оперы і балету адыгрываюць фестывалі.

 Оперная трупа 
Оперная трупа Тэатра оперы і балета адна з лепшых у рэгіёне. Рэпертуар спевакоў складаецца з твораў класікі, а таксама сучасных аўтараў. Многія артысты опернай трупы з’яўляюцца лаўрэатамі усерасійскіх і міжнародных конкурсаў, а таксама спецыяльных праектаў тэатра, вядуць актыўную канцэртную дзейнасць.

 Балетная трупа 
У апошнія гады трупа значна вырасла прафесійна, трупу папаўняюць артысты з Іашкар-Алы, Пецярбурга і іншых гарадоў. Штогадовыя расійскія і замежныя гастролі знаёмяць гледачоў многіх гарадоў і краін з творчасцю чувашскага балета.

 Праекты 
 З 1991 на сцэне тэатру штогод праводзіцца Міжнародны оперны фестываль імя Максіма Міхайлава
 З 1997 праводзіцца штогадовы Міжнародны балетны фестываль

 Гл. таксама 
 Барыс Сямёнавіч Маркаў

 Крыніцы 

 Спасылкі 
 Афіцыйны сайт Чувашскага дзяржаўнага тэатра оперы і балета
 Михаил Игнатьев посетил гала-концерт XXI Международного балетного фестиваля
 Чувашский государственный театр оперы и балета — статья на портале specialradio.ru / 08.06.2017
 Гала-концерт в селе Аликово 
 Сайт театра 
 В.Давыдов-Анатри о Борисе Маркове
 Гала-концертом завершился оперный фестиваль в Чувашии  
 Культура: Чувашские артисты вернулись из Европы
 Театр оперы и балета откроет сезон оперой «Нарспи»
 Новая «Золушка» и немцам понравилась
 Для ремонта театра оперы балета выделили 13 миллион рублей
 Перед театром буде чувашский орнамент
 На фестивале балет «Сарпике»: «в самом деле интересный»
 Название Театра оперы и балета написано по-чувашски

Катэгорыя:З’явіліся ў 1960 годзе
Катэгорыя:Тэатры паводле алфавіта
Катэгорыя:Оперныя тэатры Расіі
Катэгорыя:Тэатры балета Расіі
Катэгорыя:Культура Чувашыі
Катэгорыя:Чэбаксары